stanford-oval/wikipedia huggingface dataset:
קוקייה חיוורת

| קוקייה חיוורת |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קוקאים
תת־סדרה:: תרופודה
משפחה:: קוקייתיים
סוג:: Cacomantis
מין:: קוקייה חיוורת
שם מדעי
 Cacomantis pallidus ‏לאת'אם, 1801

קוקייה חיוורת (שם מדעי: Cacomantis pallidus) היא מין עוף ממשפחת הקוקייתיים החיה בטבע באוסטרליה וסביבותיה ולעיתים מצפינה לטימור וגינאה החדשה. המין תואר ב-1801 בידי החוקר ג'ון לאת'אם.
קוקייה זו מגיעה לאורך של 28 עד 33 ס"מ בקירוב והיא בעלת נוצות אפורות-ורדרדות עם מקור כהה וחזק, עיניים זהובות ופס כהה לאורך הלחיים. הצוואר, החזה והבטן לבנים, הכנפיים והזנב ארוכים וחומים עם נקודות מסורטטות לבנות לאורכם והרגליים שחורות ובדומה לנקרים הם בעלי פיצול של 2 אצבעות קדימה ו-2 הפונות אחורה. קוקייה זו דומה מאוד למין קוקייה מזרחית, אך שונה ממנה ואינה שייכת לסוג קוקייה.
הקוקייה מצויה לאורך צפון אוסטרליה, גינאה החדשה וטימור ביערות, סבכים ובין מנגרובים אך גם סביב שטחים חקלאיים ועף עירוניים, לרוב במקומות פתוחים בהם היא יכולה לשחר מזון ביעילות. היא פעילת יום המחפשת חרקים שונים ובמיוחד להוטה על זחלי פרפראים שונים, אפילו בעלי שערות צורבות.
בדומה לקוקיות רבות היא טפילה על עופות אחרים בעת הרבייה והיא מטילה את ביציה בין יולי לדצמבר כשהקוקייה מנסה להערים על הפונדקאי, להפיל את ביציו ולהטיל ביצה בקינו לפני שתתגלה, מה שיגרום לביצה להידחות ולהיזרק. הקוקייה ידועה בהיטפלות למעל 100 מיני ציפורי שיר שונות כשרובם הגדול שייכים למשפחת הדבשניים, אדומי-חזה אוסטרליים ולזנבני מניפה.
הערות שוליים

↑  קוקייה חיוורת באתר הרשימה האדומה של IUCN
קרולין שולר

קרולין ג'יין שולר (באנגלית: Carolyn Jane Schuler;‏ 5 בינואר 1943 –  22 ביולי 2024) הייתה שחיינית אמריקאית, אלופה אולימפית (רומא 1960) בעלת שתי מדליות זהב.
ביוגרפיה

שולר נולדה בסן פרנסיסקו, קליפורניה. היא התאמנה בקבוצת השחייה של ימק"א בברקלי.
ביוגרפיה > אלופה אולימפית

באולימפיאדת רומא (1960) זכתה שולר בשתי מדליות זהב, במשחה ל-100 מטר פרפר בשיא אולימפי חדש של 1:09.5 דקות, לפני מריאן הימסקרק מהולנד (1:10.4 דקות) וג'אן אנדרו מאוסטרליה (1:12.2 דקות), כבר בשלב המוקדמות היא קבעה שיא אולימפי חדש של 1:09.8 דקות ובמשחה שליחות 4x100 מטר מעורב בשיא עולם חדש של 4:41.1 דקות, לפני אוסטרליה (4:45.9 דקות) וגרמניה (4:47.6 דקות), את משחה הפרפר היא שחתה בעזרת "זינוק שליחות" בתוצאה של 1:08.9 דקות. בת ארצה הצעירה, קרולין ווד, שסיימה ראשונה במשחה 100 מטר פרפר במבחנים האמריקאיים, לא סיימה את המשחה המקביל במשחקים האולימפיים לאחר שבלעה מים בסיבוב.
תארים והישגים

בשנת 1989 זכתה שולר להכלל בהיכל התהילה הבינלאומי של השחייה.
הערות שוליים

↑  ISHOF - Carolyn Schuler (USA) - 1989 Honor Swimmer, web.archive.org, ‏13 באוגוסט 2012
קיארה קאס

| --- | --- |

 לידה:  19 במאי 1981 (בת 43) מירטל ביץ', ארצות הברית 
 מדינה:  ארצות הברית 
 מקום לימודים:  Coastal Carolina University, אוניברסיטת רדפורד, Socastee High School 
 שפות היצירה:  אנגלית 
 סוגה:  ספרות נוער בוגר (אנ')
 יצירות בולטות:  המועמדת 
 kieracass.com
 
קיארה קאס (באנגלית: Kiera Cass; נולדה ב-19 במאי 1981) היא סופרת אמריקאית, הידועה בעיקר בזכות סדרת ספרי "המועמדת".
קריירה

קאס נולדה וגדלה במירטל ביץ', שבדרום קרוליינה, וסיימה את לימודיה בבית הספר התיכון סוקסטי (Socastee) שבמירטל ביץ'. היא ממוצא פורטו-ריקני. היא למדה באוניברסיטת חוף קרולינה לפני שעברה לאוניברסיטת רדפורד. היא סיימה את רדפורד עם תואר בהיסטוריה.
הספר הראשון בטרילוגיית "המועמדת", פורסם ב-2012 על ידי הרפר קולינס. זכויות הטלוויזיה לטרילוגיה הועמדו לרשת הטלוויזיה "The CW" וצולמו שני פרקי פיילוט, אך אף אחד מהם לא הועלה לסדרה מלאה. באפריל 2015 נרכשו זכויות הסרטים לטרילוגיית "המועמדת" על ידי האחים וורנר.
במאי 2013 הודיעה קאס כי היא תעבוד על סדרה שכותרתה טרם הוכרזה, היא מתייחסת אליה במדיה החברתית כ-"238", ומיועדת לצאת לאור על ידי הרפר קולינס.
ב־14 באוגוסט 2014 הודיעה קאס כי סדרת "המועמדת" תתרחב לספרים נוספים. הראשון בסדרה, "העילית", פורסם בשנת 2013. "האחת" פורסם אחריו. "היורשת" יצא בשנת 2015. "הכתר" יצא ב-3 במאי 2016. באפריל 2019 יצא הספר השישי בסדרת המועמדת, "עד עצם היום הזה".
המועמדת

סדרת "המועמדת", שקאס ידועה בעיקר בזכותה, היא סדרה של שישה רומנים לנוער בוגר שמתרחשים במדינה הבדיונית איליאה, לשעבר ארצות הברית. הספרים עוסקים בתחרות המכונה "הבחירה" שבה מתמודדים אזרחי איליאה על נישואים ליורש המלך הנוכחי. שלושת הספרים הראשונים הם מנקודת מבטה של אמריקה סינגר, אשר מצטרפת לבחירה לאחר שוחד מאמה, שלא יודעת שהיא מאוהבת באספן, שהוא ממעמד נמוך ממנה. שני ספרי ההמשך, היורשת והכתר נכתבים מנקודת מבטם של הנסיכה אידליין, בתם הבכורה של הנסיך מקסון וליידי אמריקה סינגר.
המועמדת > עלילה

אמריקה סינגר היא ילדה בת שבע-עשרה שגרה במדינת איליאה, שהייתה בעבר ארצות הברית. החברה שלהם מחולקת לשמונה מעמדות, כאשר המעמד הנמוך ובו העניים הם מספר שמונה ומעמד המלוכה הוא אחד. אמריקה היא בת למעמד חמש ונמצאת במערכת יחסים סודית עם בן למעמד שש בשם אספן לג'ר, אותה הם שמרו בסוד על ידי התגנבות בלילה לפגישות בבית העץ בחצר האחורית שלה. כשאמריקה ואספן נפרדים מכיוון שהוא מרגיש שהוא לעולם לא יוכל להיות מספיק עבורה, הוא אומר לה להצטרף ל"בחירה", שהיא תחרות שנועדה לבחור אישה להיות אשתו לעתיד של הנסיך מקסון ולקחת לעצמה את התפקיד של המלכה של איליאה. אף על פי שאמריקה אדישה לנסיך ולבחירה, היא נדחפת על ידי אמה ודבריו של אספן להרשם לתחרות. באורח פלא היא נכנסת לתחרות ונשלחת לארמון, שם היא מתאהבת לאט לאט בנסיך ומתחילה ללמוד שיש מורדים שרוצים לשנות את המדינה. אספן מתגייס לצבא ונשלח להיות שומר בארמון, הדבר מבלבל את אמריקה ככל שמערכת היחסים שלה עם מקסון מתפתחת. חברותה עם מקסון גדלה לאט לאט לחיבה עד שיום אחד אחת הבנות הנבחרות, חברה של אמריקה, נכלאת ומסולקת בפומבי מפני שנמצאה מתנשקת עם אחד השומרים. אמריקה מתרגזת מהדרך בה הדברים מתנהלים ומבינה מה טומן בחובו להיות המלכה ומוציאה את זה על מקסון, ומתרחקת ממנו. ככל שבנות אחרות מסולקות לאט מהבחירה, אמריקה ומקסון מתקרבים שוב לאט ומתנצלים זה בפי זה במהלך מתקפת מורדים בארמון בזמן שהם מסתתרים יחד. היחסים ביניהם עוברים עליות וירידות רבות, עד שמקסון שולח את כל הבנות בבחירה הביתה למעט אמריקה ונערה אחרת בשם קריס. מקסון אומר לאמריקה שהוא אוהב אותה אך מגלה על מערכת היחסים הקודמת שלה עם אספן שהיא הסתירה ממנו. הוא מתרגז ומבטל את הודעת האירוסין. למחרת בבוקר מתרחשת מתקפת מורדים. מקסון נורה ומתנצל בפני אמריקה ואומר שלא אכפת לו שהיא תשבור את ליבו אלף פעם, הוא עדיין רוצה אותה ולא אף אחת אחרת. המלך והמלכה נהרגים על ידי המורדים, ומשאירים את מקסון להיות המלך. הוא מציע לאמריקה להנשא לו והוא מגלה לה שהוא יחסל את המעמדות.
שני הספרים הבאים מתרחשים כעבור עשרים שנה, שם יש למקסון ואמריקה ארבעה ילדים, כאשר הבכורה שבהם היא הנסיכה אידליין, שהיא היורשת הנוכחית של כס המלוכה. המעמדות נעלמו לאט לאט, אך עדיין קיימות התקוממויות בלתי פוסקות. כדי להרגיע את הציבור מחליט מקסון לארגן תחרות בחירה נוספת.
המועמדת > דמויות

אמריקה סינגר - גיבורת שלושת הרומנים הראשונים. היא ילדה מרדנית מעט עם כוונות לעשות נכון. יש לה שיער אדום והיא בת 17 בתחילת הרומן, נולדה ב-26.2
הנסיך מקסון קליקס שרייב - היורש של המלך קלרקסון שרייב והמלכה אמברלי שרייב. יש לו שיער בלונדיני ועיניים חומות. בן 19, נולד ב-23.8
אספן לג'ר - החבר לשעבר והאהבה הראשונה של אמריקה. בהמשך, שומר בארמון. יש לו שיער כהה ועיניים ירוקות.
סלסט - אחת המועמדות לבחירה שבהתחלה היא יריבה של אמריקה, אבל הן מגשרות על ההבדלים שלהן ומתיידדות. היא נהרגה במהלך מתקפת המורדים האחרונה על ידי מורדי הדרום.
מארלי - החברה הראשונה והטובה ביותר של אמריקה בארמון. היא נתפסת ומשוחררת מהבחירה לאחר שנמצאה במערכת יחסים עם שומר בשם קרטר שאיתו היא מתחתנת מאוחר יותר.
אליס - ילדה שקטה. היא אחת מארבע הנבחרות האחרונות שנותרו, המכונה "העילית".
המלך קלרקסון שרייב - מלך קשה ואביו של הנסיך מקסון. הוא בז לאמריקה ומערער בצורה נוראית את מקסון. הוא מת במתקפת המורדים הסופית.
המלכה אמברלי שרייב - מלכה עדינה ואדיבה. כמו כן, אמו של הנסיך מקסון. בניגוד למלך, היא חביבה אל אמריקה. היא מתה גם בהתקפת המורדים האחרונה.
מאי סינגר - אחותה הצעירה של אמריקה. היא ואמריקה חולקות תכונות דומות. הן קרובות זו לזו מאוד.
אן - אחת משלוש המשרתות האדיבות והחביבות אל אמריקה במהלך הבחירה. היא חזקה וזו שלוקחת פיקוד.
לוסי - ממש כמו אן, לוסי היא אחת המשרתות שהיו לאמריקה במהלך הבחירה. היא ביישנית ומתאהבת אחר כך באספן.
מרי - משרתת יציבה וחרוצה של אמריקה בתקופת הבחירה, והיחידה שנשארת משרתת של אמריקה לאחר מכן.
המועמדת > קבלה

"במועדון ה- AV" ציינו כי הספר הראשון בסדרה "הוא משהו שיצא 'ממשחקי רעב', אבל לפחות הוא מבדר".
ב־4 בפברואר 2015 פרסם "הגרדיאן" ביקורת על קיארה קאס באומרו, "קאס הופכת את הקריאה למותחת עם אירועים דרמטיים ורגעים רומנטיים ולעולם לא תדע מה יקרה בפרק הבא." ב־24 באוקטובר 2015, הוסיף הגרדיאן,"הסיפור מצוין גם לאנשים מרתקים שבדרך כלל לא נהנים לקרוא."
בת הים

קאס היא גם המחברת של "בת הים". ספר זה עוסק בקיילין, בחורה שהופכת לבת ים וצריכה לשרת את האוקיינוס מאה שנים. קולה קטלני לבני אדם. יום אחד היא פוגשת את נער חלומותיה, אקינלי, ורוצה לחיות איתו, אבל אינה יכולה. היא נאבקת ברגשותיה זמן מה כאשר "אחיותיה" - בנות הים האחרות - מנסות לעזור לה. קיילין מתווכחת עם הים באומץ, למרות כוחו הרב. לבסוף הים, שאוהב את קיילין, משיב אותה לאקינלי. הספר נוגע בנושאים חשובים, כמו יכולת הבחירה, האלמוות והאהבה.
מחלוקת

ב־12 בינואר 2012 פורסמה ביקורת של כוכב אחד על ספרה של קאס, "המועמדת", באתר סקירת הספרים Goodreads, ובבלוג של המבקר. בהמשך אותו יום פרסמה הסוכנת הספרותית של קיארה קאס, אלנה רוט, שורה של ציוצי גינוי באתר הרשת החברתית טוויטר. בשיחה שקאס ורוט האמינו שהיא פרטית - אך למעשה הייתה פומבית - רוט כנתה את המבקרים בשמות גנאי ושתיהן רוט וקאס דנו כיצד להפיל את הסקירה השלילית ולהגביר את הביקורות החיוביות על ידי מניפולציות שלהן על מערכת הדירוג. המחלוקת עוררה מאמר של שבועון המוציאים לאור (Publisher Weekly) שהתבטא כנגד מנהג זה והעלה זעקה של מבקרים רבים, בלוגרים ופרסומים נגד בריונות ברשת של מבקרים שאינם מקצועיים על ידי סופרים וסוכנים.
ספרים

סדרת "המועמדת"
המועמדת (2012)
העילית (2013) (ISBN 978-0-06-205997-0)
האחת (2014)
היורשת (2015)
הכתר (2016)
עד עצם היום הזה (2019)
סדרת "הנבגדת"
המיועדת (2020)
הנבגדת (2021)
ספרים > נובלות

הנסיך (2013)
השומר (2014)
סיפורי הבחירה: הנסיך והשומר (2014)
המלכה (2014)
המועדפת (2015)
סיפורי הבחירה: המלכה והמועדפת (2015)
באושר ועושר (מכיל את ארבעת הנובלות הנ"ל והעוזרת) (2015)
ספרים > רומנים עצמאיים

בת הים (2009)
אלף פעימות לב (2022)
הערות שוליים

↑  "Young Adult Author Kiera Cass on The Selection". Teen Vogue. נבדק ב-16 במאי 2013. {{cite web}}:  (עזרה)
↑  "About". Kiera Cass (kieracass.com). אורכב מ-המקור ב-18 במרץ 2015. נבדק ב-16 במאי 2013. {{cite web}}:  (עזרה)
↑  Potts, Jessie (24 באפריל 2013). "Interviews: Kiera Cass and Cornelia Funke". USA Today. נבדק ב-16 במאי 2013. {{cite news}}:  (עזרה)
↑  "Should Authors and Agents Weigh In on Citizen Reviews?". Publishers Weekly. נבדק ב-16 במאי 2013. {{cite web}}:  (עזרה)
↑  Andreeva, Nellie (9 במאי 2013). "'The Selection' Dead At The CW". Deadline Hollywood. {{cite web}}:  (עזרה)
↑  "Warner Brothers has purchased the film rights for the selection". Kiera Cass. אורכב מ-המקור ב-2019-12-05. נבדק ב-22 באפריל 2015. {{cite web}}:  (עזרה)
↑  "Kiera Cass to Author Two New Young-Adult Novels". Children's Book Council. נבדק ב-16 במאי 2013. {{cite web}}:  (עזרה)
↑  "The Selection, a YA book and incipient CW series, looks for royal love in a post-WWIII world". The A.V. Club. נבדק ב-16 במאי 2013. {{cite web}}:  (עזרה)
↑  hockey_jess (2015-02-24). "The Selection by Kiera Cass – review". the Guardian (באנגלית). נבדק ב-2018-05-07.
↑  Wanderer378 (2015-10-24). "The Selection by Kiera Cass - review". the Guardian (באנגלית). נבדק ב-2018-05-07.
↑  "Goodreads: The Selection Review". Goodreads. נבדק ב-6 באוגוסט 2015. {{cite web}}:  (עזרה)
↑  "Goodreads: The Selection Review". Goodreads. נבדק ב-6 באוגוסט 2015. {{cite web}}:  (עזרה)
↑  "Should Authors and Agents Weigh In on Citizen Reviews?". Publishers Weekly. נבדק ב-19 בינואר 2012. {{cite web}}:  (עזרה)
↑  "Breaking the Silence: The Selection Debacle". The Midnight Garden. אורכב מ-המקור ב-2019-04-21. נבדק ב-31 במאי 2012. {{cite web}}:  (עזרה)
↑  "Authors Behaving Badly". Pocketful of Books. נבדק ב-17 במאי 2012. {{cite web}}:  (עזרה)
↑  "'The Elite': Kiera Cass talks about the sequel to 'The Selection'". EW. נבדק ב-16 במאי 2013. {{cite web}}:  (עזרה)
↑  "Review: The Elite". RT Book Reviews. נבדק ב-16 במאי 2013. {{cite web}}:  (עזרה)
↑  "Review: The Elite". Publishers Weekly. נבדק ב-16 במאי 2013. {{cite web}}:  (עזרה)
↑  "Review: The Elite". Kirkus Reviews. נבדק ב-16 במאי 2013. {{cite web}}:  (עזרה)
↑  "Read an excerpt from Kiera Cass' new novella 'The Prince' -- EXCLUSIVE". EW. נבדק ב-16 במאי 2013. {{cite web}}:  (עזרה)
↑  Books, Kiera Cass (באנגלית אמריקאית)
| --- | --- |
בקרת זהויות :  NLI: 987007577078005171  PLWABN: 9810699742305606  BIBSYS: 1460961539320  BnF: cb16599080c (data)  CANTIC: a11553194  GND: 1029176272  ICCU: ANAV223866  ISNI: 0000 0000 7076 7646  LCCN: no2009133427  LNB: 000218326  MusicBrainz: 22897962-fa62-4e1a-8085-a8b657b6150f  NKC: xx0188989  NTA: 376802006  SUDOC: 162533489  VIAF: 96898166   WorldCat (עם VIAF): 96898166
קקורו

ערך זה עוסק בדינוזאור. אם התכוונתם למשמעות אחרת, ראו .
| קקורו |
| --- | --- |

תקופה
קרטיקון תחתון 120–113 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: קקורו
מין:: Kakuru kujani
שם מדעי
 Kakuru kujani

קקורו (שם מדעי: Kakuru; קרוי על שם נחש הקשת המיתולוגי - "Kajura") הוא סוג של דינוזאור תרופוד קטן שהתקיים בקרטיקון התחתון באוסטרליה לפני 120 עד 113 מיליון שנה בקירוב. המאובנים שלו התגלו במחצבי אופאל ליד העיר אדלייד, בירת אוסטרליה הדרומית בידי בעלים של חנות פנינים, והם תוארו ב-1980 בידי החוקרים נוויל פלדג' (Neville Pledge) וראלף מולנר (Ralph Molnar). סוג זה הכיל מין אחד - Kakuru kujani, על שם האבוריג'ינים הקרויים Kuyani. הממצאים של הדינוזאור כמעט נמכרו ונעלמו למדע אך ב-2004 מוזיאון אוסטרליה הדרומית הצליח לקנות אותם ב-22,000 דולר חזרה.
הממצאים היחידים שכלל הדינוזאור כוללים שוקה באורך 33 ס"מ ושברי שוקית. הדינוזאור עצמו הגיע לאורך של שתיים שלושה מטרים והיה כנראה אוכל בשר בעל גפיים ארוכות בעלות טפרים מחודדים בקצוות. משייכים אותו לחלק מהמנירפטורים, הדינוזאורים שהפכו לעופות והיו כנראה מכוסי נוצות. הוא נחשב לסוג פרימיטיבי של מנירפטור הקרוב בעיקר לאלופטריקס.
קליאצ'נובו

| --- | --- |
 מדינה:  אוקראינה אוקראינה
 מחוז:  זקרפטיה זקרפטיה
 תאריך ייסוד:  1475
 שטח:  2 קמ"ר
 גובה:  118 מטרים
 אוכלוסייה:  ‏
  ‑ בכפר:  1,905 (2001)
  ‑ צפיפות:  934.74 נפש לקמ"ר (2001)
 קואורדינטות:  48°27′54″N 22°40′01″E﻿ / ﻿48.465°N 22.666944444444°E﻿ / 48.465; 22.666944444444 
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםקליאצ'נובו(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםקליאצ'נובו(למפת זקרפטיה רגילה) אוז'הורוד מוקצ'בו חוסט וינוהרדיב סבליאבה רחיב לבוב איוואנו-פרנקיבסק רומניה הונגריה סלובקיה פוליןקליאצ'נובו(למפת זקרפטיה מוגדלת) אוז'הורוד מוקצ'בו חוסט וינוהרדיב סבליאבה רחיב לבוב איוואנו-פרנקיבסק רומניה הונגריה סלובקיה פוליןקליאצ'נובו  he tabBackground:;tabBorder:#aaa;defaultTab:0;
 
קליאצ'נובו או קליצ'אנב (באוקראינית: Клячаново; בהונגרית: Klacsanó, "קלצ'נו"; ביידיש: קליטשאנעף או קליטשאניף) הוא כפר במחוז משנה מוקצ'בו במחוז זקרפטיה שבאוקראינה. הכפר שוכן בקרבת העיר מוקצ'בו (10 ק"מ מערבה מהעיר). אוכלוסיית הכפר מנתה 1,905 במפקד של שנת 2001.
היסטוריה

השם קליאצ'נובו מוזכר לראשונה בשנת 1475.
בשנת 1910 היו בקליאצ'נובו 1,099 תושבים: 62 הונגרים, 211 גרמנים ו-825 רותנים; החלוקה לפי דתות הייתה: 189 קתולים, 681 יוונים-קתולים, ו-241 יהודים. בשנות המלחמה המאוחרות הועברו יהודי קליאצ'נובו לגטו מונקאץ' (מוקצ'בו), וב-1944 גורשו לאושוויץ, בתאריך ב' סיון ה'תש"ד.
הערות שוליים

↑  ראו: נטע שלמה שליסל, גירסא דינקותא, בלאט ל"ב: "יצחק מנחם גרוס, קליטשאנעף"
↑  ראו: בית ועד לחכמים, תרפ"ד: קליטשאניף
↑  ראו במאגר המרכזי של שמות קרבנות השואה, תוצאות חיפוש עבור הכפר Kliczanow. שימו לב לצורות הרבות והמגוונות לאיות השם של הכפר, בתוצאות אלו. להלן גם כמה דוגמאות מדפי עדויות אלו: עדותו של שלום ברקוביץ, עדות צבי נוימן, עדות דב נוימן
ערך זה הוא קצרמרבנושא יישובים באוקראינה. אתם מוזמנים לתרום לוויקיפדיה ו.
קורט לינגנס

| --- | --- |
אין תמונה חופשית
 לידה:  31 במאי 1912 דיסלדורף, הרפובליקה הפדרלית של גרמניה 
 פטירה:  המאה ה־20 
 מדינה:  גרמניה, ארצות הברית 
 מקצוע:  רופא, פסיכיאטר, לוחם מחתרת 
 בן או בת זוג:  אלה לינגנס 
 צאצאים:  Peter Michael Lingens 
 מידע חסיד אומות העולם
 פרסים והוקרה:  חסיד אומות העולם (3 בינואר 1980) 
 קישורים חיצוניים
 יד ושם:  קורט לינגנס
 
קורט לינגנס (Kurt Lingens;‏ 1912, דיסלדורף – 1966 או 1967), הוא חסיד אומות העולם מגרמניה.
רקע משפחתי

אביו של קורט לינגנס היה מפקד המשטרה בקלן. ב-1936 הוא איבד את עבודתו עקב השתייכותו למפלגה הקתולית צנטרום (Zentrum) שהתנגדה באופן מסורתי לנאציזם וכיוון שניסה למנוע את רדיפת הקתולים על ידי האס אה.
לפני המלחמה

על קורט לינגנס נאסר ללמוד באוניברסיטאות בגרמניה בגלל פעילות אנטי פשיסטית כסטודנט. הוא עבר לווינה, אוסטריה, שם נפגש עם אלה לינגנס. כאשר הנאצים סיפחו את אוסטריה, החלו בני הזוג לינגנס לעזור ליהודים.
בתקופת מלחמת העולם השנייה

בני הזוג לינגנס הסתירו בדירתם יהודים בשנים 1941–1942 בעזרת חברים שסיפקו כרטיסי חלוקת מזון. ב-13 באוקטובר 1942 נעצרו בני הזוג לינגנס על ידי הגסטאפו בעקבות הלשנה. קורט לינגנס נשלח לחזית הרוסית כעונש על סיועו ליהודים, ובחזית הרוסית נפצע באורח אנוש אך שרד.
לאחר המלחמה

לאחר המלחמה עבד לינגנס במרפאת ילדים בווינה. לאחר מכן היגר לינגנס לארצות הברית, שם עבד כפסיכיאטר. ב-1980 הכיר יד ושם בבני הזוג קורט ואלה לינגנס כחסידי אומות העולם.
קרולין סימון

קרולין סימון (בגרמנית: Carolin Simon; נולדה ב-24 בנובמבר 1992) היא כדורגלנית גרמנייה, המשחקת בעמדת הבלמת בבאיירן מינכן מהבונדסליגה לנשים.
קריירת מועדונים

סימון החלה את קריירת הכדורגל שלה ב-2008, כשהצטרפה למועדון איינטרכט באונאטאל(אנ'). בהמשך אותה שנה עברה למועדון יאהן קאלדן(אנ') מהליגה השלישית בגרמניה.
המבורג
ב-1 בינואר 2010 עברה למועדון המבורג(אנ') מהבונדסליגה לנשים. במדי המועדון השתתפה ב-48 משחקי ליגה והבקיעה שישה שערים.
לאחר פירוק המועדון בקיץ 2012 וירידת הקבוצה לליגה האזורית(אנ'), עזבה סימון את הקבוצה.
וולפסבורג
לקראת עונת 2012-13 חתמה סימון במועדון וולפסבורג מהבונדסליגה. במהלך תקופתה בקבוצה השתתפה בשני משחקים בגביע הגרמני וכן שיחקה עבור קבוצת המילואים. בינואר 2013 הודיע המועדון על ביטול החוזה של סימון בהסכמה משותפת.
באייר לברקוזן
תקופה קצרה אחרי שעזבה את וולפסבורג הצטרפה הבלמת למועדון באייר לברקוזן מהבונדסליגה. במשך תקופתה במועדון שיחקה בהרכב הפותח באופן קבוע. במדי הקבוצה זכתה בגביע האלן של ההתאחדות הגרמנית(אנ').
פרייבורג
בתום החוזה של סימון בלברקוזן, עברה היא למועדון פרייבורג(אנ'), בו שיחקה במשך עונת 2016-2017.
אולימפיק ליון
ב-2 ביולי 2018 עברה סימון לזוכת ליגת האלופות לנשים אולימפיק ליון מליגת העל הצרפתית.
באיירן מינכן
לקראת עונת 2019-2020 חתמה סימון במועדון באיירן מינכן מהבונדסליגה. בעונת 2020-2021 זכתה באליפות גרמניה יחד עם המועדון.
קריירה בינלאומית

נוער
סימון שיחקה במדי כל הנבחרות הצעירות של גרמניה, מגילאי 16 ועד 20. במדי נבחרת גרמניה עד גיל 17(אנ') זכתה סימון באליפות אירופה פעמיים, ב-2008 ו-2009. סימון זכתה באליפות אירופה בכדורגל נשים עד גיל 19 ב-2011.
בוגרים
סימון שיחקה לראשונה במדי גרמניה במשחק ידידות ב-29 בנובמבר 2016, כשעלתה כמחליפה בתיקו 1:1 מול נורווגיה. את צמד שעריה הראשונים הבקיעה במסגרת מוקדמות גביע העולם 2019(אנ') בניצחון 8:0 על נבחרת איי פארו. סימון זומנה לסגל גרמניה למונדיאל 2019 על-ידי המאמנת מרטינה פוס-טקלנבורג.
הישגים ותארים

באייר לברקוזן
גביע האלן של ההתאחדות הגרמנית(אנ'): 2015
באיירן מינכן
הבונדסליגה לנשים: 2021
נבחרת גרמניה
אליפות אירופה בכדורגל נשים עד גיל 17: 2008, 2009
גביע העולם בכדורגל נשים עד גיל 17(אנ'); מקום שלישי: 2008
אליפות אירופה בכדורגל נשים עד גיל 19: 2011
גביע העולם בכדורגל נשים עד גיל 20(אנ'); מקום שני: 2012
הבונדסליגה לנשים: 2021
הערות שוליים

↑  סימון הצטרפה להמבורג, באתר womensoccer.de
↑  סימון עברה לוולפסבורג, באתר קיקר
↑  סימון מצטרפת לבאייר לברקוזן, באתר womensoccer.de
↑  סימון חתמה בפרייבורג, באתר פרייבורג
↑  סימון עברה לליון, באתר הרשמי של ליון
↑  סימון מצטרפת לבאיירן, באתר באיירן
קקטוס קלב (קומיקס)

|  מידע כללי |
| --- | --- |
 מאת:  פרנסואה גילסון 
 שפת המקור:  צרפתית 
 סוגה:  קומיקס 
 
קקטוס קלבּ (בצרפתית: Cactus Club) היא סדרת קומיקס בצרפתית העוסקת במדריכי ספורט ובנופשים במועדון נופש בחוף טרופי. גיבור הסדרה הוא מדריך ספורט בשם פיל. הסדרה שופעת הומור וכל עמוד שלה הוא סיפור קצר בפני עצמו – דבר ההופך את קריאת ספרי הסדרה בלוויית מילון לכלי נוח להעשרת אוצר המילים הצרפתי.
החוברת הראשונה של קקטוס קלבּ יצאה בשנת 1997 ובשנת 2005 יצאה החוברת התשיעית בסדרה. בשנותיה הראשונות של הסדרה היא נעזרה בכתב העת ספירוּ לשם פרסומה. דפים נבחרים מהסדרה פורסמו בספירו לצד דפי חידות של קקטוס קלבּ שפורסמו בספירו בלבד ולא בסדרה עצמה.
יוצרי הסדרה: כתיבה – פרנואה גילסון, איור – פיליפ ברסקוביסי, צביעה - סריז.
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
קיפוד חולות

| קיפוד חולות |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אוכלי חרקים
משפחה:: קיפודיים
סוג:: קיפוד חולות
מינים
 קיפוד חולות מצוי  קיפוד חולות הודי
שם מדעי
 Hemiechinus ‏פיטזינגר, 1866

קיפוד חולות (שם מדעי: Hemiechinus) הוא סוג של קיפוד קטן הכולל שני מינים החיים בשטחי מדבר ובתה בדרום אסיה וחלק מצפון אפריקה. המין קיפוד חולות מצוי נפוץ גם בישראל מקיסריה עד הנגב.
קיפודים אלה קטנים מאוד באורך ממוצע של 15-20 ס"מ, בעלי פרווה בהירה ואוזניים גדולות כמו הרבה חיות מדבר (למשל פנק ובילבי אוזנן). הם אוכלי כל הפעילים בלילה ומחפשים מזון הכולל בעיקר חרקים בעזרת חוש ריחם החזק. בעת סכנה הם מתגלגלים לכדור קוצני אך יכולים גם למהר למסתור בין האבנים.
מינים

קיפוד חולות מצוי (Hemiechinus auritus)
קיפוד חולות הודי (Hemiechinus collaris)
קיפוד אמור

| קיפוד אמור |
| --- | --- |
 קיפוד אמור
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אוכלי חרקים
משפחה:: קיפודיים
סוג:: קיפוד
מין:: קיפוד אמור
שם מדעי
 Erinaceus amurensis ‏Schrenk, 1859
תחום תפוצה
מפת תפוצה

קיפוד אמור (שם מדעי: Erinaceus amurensis) הוא מין של יונק קטן מהסוג קיפוד שבמשפחת הקיפודיים, הקרוב לקיפוד המצוי החי בישראל. מין זה נפוץ רק במזרח הרחוק באזור מנצ'וריה שבסין, חצי האי הקוריאני ובסיביר בפרימוריה ובמחוז אמור. הוא נמצא דרומה עד ליאנגצה, ומערבה עד לנהר אמור, ממנו קיבל את שמו.
קיפוד זה דומה מאוד לקיפוד האירופי, ומעט גדול ממנו. הוא מגיע לאורך 16 עד 29 סנטימטרים, ומשקלו הממוצע 600 עד 1,000 גרם. הקיפוד בעל שערות נוקשות אפורות, כשחלקם בהירות עד צהובות לאורך גבו ומרבית שטחו העליון, אך ישנו חלל קטן מאחורי המצח, הנקי מקוצים קשים. הפנים, הרגליים והבטן מכוסים בשיער רך ובהיר. לקיפוד חוטם קצר וכהה ועיניים שחורות גדולות. הוא פעיל במשך הלילה לרוב, אז הוא יוצא לחפש מזון.
הקיפוד הוא אוכל כל הניזון בעיקר מתולעים, חרקים ושאר פרוקי רגליים אך גם מחולייתנים קטנים וכן מפירות. לרוב הוא חי לבדו, אך נצפו גם פרטים החיים יחדיו. במקרה שטורף מתקיף את הקיפוד הוא יתגונן לכדור קוצני. כמה מקורות סינים טוענים שהדלק הסיבירי מצליח לטרוף את הקיפוד ולהתחמק מקוציו, אולם אין על כך הסכמה.
הערות שוליים

↑  קיפוד אמור באתר הרשימה האדומה של IUCN
קליאן ואן דר קאפ

קליאן קיי אלברטוס אלכסנדר ואן דר קאפ (בהולנדית: Kellian-Key Albertus Alexander van der Kaap; נולד ב-8 בנובמבר 1998) הוא כדורגלן הולנדי המשחק בעמדת הבלם בלבסקי סופיה.
קריירה

ואן דר קאפ התחיל את הקריירה שלו בקבוצות כדורגל מקומיות בעיר הולדתו חרונינגן. בקיץ 2017 הצטרף להרקמייס בויס וכעבור שנה לצעירי חרונינגן.
בקיץ 2019 הצטרף לקמבור מהליגה ההולנדית השנייה. ב-13 בספטמבר ערך את הופעת הבכורה שלו בקבוצה בניצחון 1-5 נגד הלמונד ספורט. ב-6 בדצמבר הבקיע את שער הבכורה שלו בקבוצה בניצחון 2-4 נגד דורדרכט.
ב-4 באוקטובר 2020 חתם במכבי נתניה מליגת העל, שהייתה התחנה הראשונה שלו מחוץ להולנד. ב-5 באוגוסט 2021 חתם לארבע שנים בוויבורג הדנית במדיה רשם רק הופעה אחת בליגה וב-19 בינואר 2022 חתם בלבסקי סופיה הבולגרית במדיה זכה בגביע.
תארים

הגביע הבולגרי: 2021/2022
הערות שוליים

↑  מאור רחמני, ‏קליאן ואן דר קאפ חתם במכבי נתניה לעונה אחת, באתר ONE‏, 4 באוקטובר 2020
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קליאן ואן דר קאפ".
קוברין

פארק קוברין
קוֹבּרִין (בבלארוסית: Ко́брын, מבוטא [ˈkɔbrɨn]; באוקראינית: Кобринь; ברוסית: Ко́брин; ביידיש: קאָבּרין; בפולנית: Kobryń) היא עיר במחוז ברסט בבלארוס, במרכז ראיון קוברין, 52 קילומטרים מזרחית לעיר המחוז ברסט. בשנת 2010 מנתה העיר 51,200 תושבים.
תולדות היישוב

קוברין נוסדה במאה ה-13 כיישוב מבוצר בידי נסיך לודמיר. תחילה נשלטה קוברין בידי הדוכסות הגדולה של ליטא, ולאחר מכן עברה לשליטת ממלכת פולין. בשנת 1589 הוענקו ליישוב זכויות עיר וזכויות לקיים בה ירידים עתיים.
באמצע המאה ה-17 הוחרבה העיר בידי גייסות האימפריה השוודית, ובשנת 1711 מתו רבים מיושבי העיר כתוצאה ממגפה ומשריפה שפרצו בה.